Άλλοι την τοποθετούν στα τέλη του 16ου αιώνα και άλλοι έναν αιώνα αργότερα με την ταπεινωτική για την Οθωμανική Αυτοκρατορία συνθήκη του Κάρλοβιτς. Οπωσδήποτε ο θάνατος του Σουλεϊμάν του Μεγαλοπρεπούς σηματοδοτεί και το τέλος μιας εποχής, αλλά η Οθωμανική Αυτοκρατορία ήταν ακόμη πολύ ισχυρή. Ας μη ξεχνάμε ότι παρά την ήττα τους στη ναυμαχία της Ναυπάκτου (1571) -που είχε περισσότερο ψυχολογικό αντίκτυπο- οι Οθωμανοί σημείωσαν στη συνέχεια και άλλες μεγάλες στρατιωτικές επιτυχίες: κατάκτηση της Κρήτης (1669), επανακατάκτηση της Πελοποννήσου (1715) κ.ά. Αυτές βέβαια οι επιτυχίες δεν πρέπει να μας ξεγελούν.